Yamamoto Gonnohyōe

Yamamoto Gonnohyōe (født 26. november 1852 på borgen Kagoshima i Satsuma-provinsen, død 8. desember 1933 i Takanawa) var en japansk greve og admiral i den keiserlige marinen. Han var den 16. (20. februar 1913 til 16. april 1914) og den 22. (2. september 1923 til 7. januar 1924) statsministeren for Japan. 
liv og virke
 Marineoffiser
Yamamoto kam fra samuraiklanen shimazu og deltok under Meijirestaurasjonen, før han begynte ved forberedende militære skoler i Tokyo og han begynte på den keiserlige japanske krigsskole for den japanske marinen i 1870. Etter endt eksamen fra den japanske sjøkrigsskolen i 1874, begynte hans trening ombord på japanske og tyske marinefartøy i 1877 og 1878 der han ervervet seg nye opplevelser som junioroffiser på tokter til Europa og Sør-Amerika. 

Yamamoto skrev en manual for bruk av skipsartilleri som ble standard for hele den keiserlige japanske marinen og han tjenestegjorde som kommandant for den japanske krysseren Naniwa på dens reise fra Elswick til Japan (1885–1886). Etterpå fulgte han forsvarsministeren Kabayama Sukenori på hans tur til USA og Europa i 1887 og 1888. Som kommandant av krysseren Takao, foretok han et konfidensielt oppdrag der han blant annet møtte den Qing-kinesiske general Yuan Shikai i Hanseong (Seoul) i  Korea i 1890. Etterpå tok han kommandoen over krigsskipet Takachiho.

Statsminister 1913-1914
I Yamamotos første periode som statsminister, avskaffet han regelen om at både statsråden for Sjøforsvaret og forsvarsministeren måtte ha aktiv militær tjeneste som offiserer, og han hadde et rykte på seg for å være en liberal politiker og en tilhenger av offentlige krav til demokratiet og den konstitusjonelle regjeringen. Imidlertid ble hans administrasjon plaget av gjentatte anklager om korrupsjon, den såkalte Siemensskandalen, og han ble tvunget til å gå av på grunn av disse anklagene, sammen med hele sin regjering.

Statsminister 1923-1924
Grev Yamamoto ble kalt tilbake til regjeringen som statsminister igjen etter det store Kanto-jordskjelvet, den 1. september 1923. Han viste sine evner innen lederskap under den påfølgende restaureringen av Tokyo som hadde blitt hardt skadet på grunn av jordskjelvet. 

Han forsøkte også å reformere en valgordning som tillot allmenn stemmerett for alle menn. Men han og hans regjering gikk av i januar 1924. Deretter trakk Yamamoto seg fra det politiske liv, helt og fullstendig.

Kort tid før sin død i 1933 ble han tildelt utmerkelsen Krysantemumsordenen, som er Japans fornemste orden.

Han var 81 år gammel da han døde.

 Referanser 

Kategori:japanske offiserer
Kategori:Japanske politikere
Kategori:Fødsler i 1852
Kategori:Dødsfall i 1933
Kategori:personer fra prefekturet Kagoshima